
కజుకజువో ఇషిగురో నిస్సందేహంగా అసాధారణ మైన రచయిత. నోబెల్ కమిటీ ఎంపిక కూడా అసాధారణమైనదే. నాలుగయిదేళ్ళుగా స్వీడిష్ అకాడమీ ఎంపికను చూస్తే, సాహిత్యం గురించిన మన నిర్వచనాల్ని, సాహిత్య కర్తవ్య/వక్తవ్యాల పైన మన మామూలు ఆశంసలనీ ఎంతోకొంత అస్థిరం చేయడానికి నోబెల్ కమిటీ ప్రయత్నిస్తోందా అని కూడా అనిపిస్తోంది. ఇక మామూలుగా మాట్లాడుకునే-- ఫలానా రచయిత ‘గెలుస్తాడని’ కాసే పందేలు, ప్రస్తుత గ్రహీత కంటే అర్హులైన వారెందరున్నారో ఏకరువు పెట్టడం, తెర వెనకాల ఒప్పందాలు-- వీటివల్ల సాహిత్యచర్చకి లాభించే దేమీ లేదు. ప్రతి ఏటా పురస్కార ప్రకటనతో పాటు, ఆ రచయితను ఎందుకు ఎంపికచేసిందీ క్లుప్తంగా అకాడెమీ తెలియజేస్తుంది. ఈ కొద్ది మాటల్లోనే స్వీడిష్ అకాడెమీ సాహిత్య ప్రశంస చేయడం తోపాటు, వేటిని ఉన్నత సాహిత్య విలువలుగా భావిస్తున్నదో సూచన ప్రాయంగా నైనా చెపుతుంది. ఆ మాటల ఆధారంగానే కజువో ఇషిగురో వైశిష్ట్యాన్ని అంచనా వేయడానికి ప్రయత్నం చేయవచ్చు. ‘‘గొప్ప భావావేశ శక్తి కలిగిన నవలల్లో, మనకీ ప్రపంచానికీ మధ్య ఉన్నట్టుగా తోచే భ్రమాన్విత సంబంధం అడుగున ఉన్న అగాధాన్ని ఆవిష్కరించి నందుకు’’ గాను కజువో ఇషిగురోకి నోబెల్ బహుమతి ఇస్తున్నట్టు కమిటీ ప్రకటించింది.‘గొప్ప భావావేశ శక్తి కలిగిన నవలలు’1954లో జపాన్లో నాగసాకిలో పుట్టిన ఇషిగురో, 1960లో తల్లితండ్రులతో పాటు ఇంగ్లాండ్కి వచ్చాడు. కజువో ఇషిగురో తండ్రి ఓషనోగ్రాఫర్, బ్రిటిష్ ప్రభుత్వం తలపెట్టిన ఒక రీసెర్చ్ ప్రాజెక్ట్లో పనిచేయడానికి అక్కడకి కుటుంబంతో వెళ్ళాడు. ఎప్పటికైనా స్వదేశానికి తిరిగి వెళతామనే ఇంట్లో అనుకునేవారనీ, కానీ ఇంగ్లాండ్ లోనే స్థిరపడిపోవాల్సి వచ్చిందని ఇషిగురో కొన్ని ఇంటర్వ్యూల్లో చెప్పాడు. తాను కూడా మిగతా మధ్యతరగతి బ్రిటిష్ పిల్లల్లాగే పెరిగాననీ, ఇంట్లో జపనీస్ భాష మాట్లాడినాగానీ జపనీయ సంస్కృతి ప్రభావం తన మీద స్వల్పమని చెప్పుకున్నాడు. ఓజు, నరుసె వంటి వారి సినిమాల్లో సాధారణ జపనీయ జీవిత దృశ్యాలు తనని ప్రభావితం చేశాయని చెప్పాడు. కెంట్ యూనివ ర్సిటీలో ఇంగ్లీష్ సాహిత్యం, తత్త్వశాస్త్రం చదువుకున్నాడు. యూనివర్సిటీ ఆఫ్ ఈస్ట్ ఆంగ్లియాలో మాల్కం బ్రాడ్బరి, ఏంజెలా కార్టర్ లాంటి సుప్రసిద్థ రచయితల వద్ద సృజనాత్మక రచనలో శిక్షణ పొందాడు. కొన్నాళ్ళు గేయ రచన చెయ్యడానికి ప్రయత్నించాడు గాని, సఫలం కాలేదు. తన మొదటి నవల ‘ఏ పేల్ వ్యూ ఆఫ్ హిల్స్’ (1982)తో గ్రాంటా పత్రిక ప్రకటించే ‘‘ఉత్తమ యువ బ్రిటిష్ నవలా రచయితల’’ జాబితాలో స్థానం సంపాదిం చుకున్నాడు. 1989లో ‘ద రిమెయిన్స్ ఆఫ్ ద డే’ నవలకి బుకర్ ప్రైజ్ గెలుచుకున్నాడు. ఇప్పటి వరకు ఏడు నవలలు, ఒక కథా సంపుటి ప్రకటించాడు.ఇషిగురో తన మొదటి మూడు నవలల్లో (‘ఏ పేల్ వ్యూ ఆఫ్ హిల్స్’, ‘ఆన్ ఆర్టిస్ట్ ఆఫ్ ద ఫ్లోటింగ్ వరల్డ్’,  ‘ద రిమెయిన్స్ ఆఫ్ ద డే’) వాస్తవికవాద శిల్పాన్నే పాటించాడని చెప్పాలి. వీటి ‘భావావేశ శక్తి’ అంతటినీ పాత్రల పొడి మాటల మధ్య తెరుచుకునే పగుళ్లలో, యథాలాపంగా అల్లుకుపోయే ‘సార్థక’ వివరాల్లో నిక్షిప్తం చేస్తాడు రచయిత. రెండవ ప్రపంచ యుద్ధం తరువాత తానెరిగిన రెండు సమాజాలూ (బ్రిటన్, జపాన్) లోపల పేరుకుపోయిన పశ్చాత్తాపాన్ని, వైఫల్య భావాన్ని ఆత్మవంచనతోనూ, విస్మృతిలోనూ ఎలా అణచిపెట్టిందీ చెబుతాడు. ఈ అణచిపెట్టడంలోనే ‘ద రిమెయిన్స్ ఆఫ్ ద డే’ నవలలో మిస్టర్ స్టీవెన్స్ అనే బట్లర్కి బ్రిటిష్ వర్గ వ్యవస్థ పట్ల, యజమాని పట్ల అచంచల విశ్వాసం, భావాల్ని బాహాటంగా వ్యక్తంచెయ్యటం పట్ల చిన్నచూపు- అన్నీ అందివస్తాయి. అప్రియమైన జ్ఞాపకాల్ని తుడిచేసినా, అవి ఊహించని తావుల్లో ఎలా తారసపడతాయో ఎక్కడా గొంతు పెంచకుండా ఎంతో శిల్ప నైపుణ్యం తో చిత్రిస్తాడు ఇషిగురో. మామూలుగా ఉత్తమపురుష కథనం రచయితపైన తీవ్రమైన పరిమితుల్ని విధిస్తుందని అనుకుంటాం. కానీ, ఇషిగురో పాత్రల మనఃస్థితికి సరిగ్గా సరిపోయే కథన పద్ధతి ఉత్తమపురుష కథనమే. చెప్పాలనుకో కుండా చెప్పేవీ, చెప్పాలనుకుని కూడా చెప్పలేనివీ, పైపై ప్రశాంతతా, లోపలి విస్ఫోటనలూ--వీటన్నిటికీ తన సరళమైన-- కొందరి దృష్టిలో నీరసమైన--వచనాన్ని వాహికగా చేస్తాడు ఇషిగురో.‘మనకీ ప్రపంచానికీ మధ్య ఉన్నట్టుగా తోచే భ్రమాన్విత సంబంధం’ఇషిగురోపై అనేక సంస్కృతుల, సాహిత్యాల ప్రభావం ఉంది. అందుకే తొలినాళ్ళ నవలల్ని వ్యాఖ్యానించడం కోసం సమీక్షకులు వాళ్లకు తెలిసిన జపనీయ సంస్కృతి నుంచి పోలికలు తీసుకురావడం ఇషిగురోకి నచ్చలేదు. తాను అటు జపాన్కి ఇటు బ్రిటన్కి రెండు దేశాలకి చెందుతా ననీ, అదే సమయంలో రెండిటికీ చెందని అంతర్జాతీయ రచయితననీ కూడా చెప్పుకు న్నాడు. ‘ద అన్కన్సోల్డ్’ (1995) అనే తన నాలుగో నవల నుంచి రూపం లోనూ, విషయం లోనూ మౌలికమైన ప్రయోగాలు చేయడం మొదలుపెట్టాడు. సర్రియలిస్టు పద్ధతిలో రాయడం, దేశాల సరిహద్దులు దాటి యూరోప్ మొత్తాన్నీ కథావిషయంగా మార్చు కోవడం, కథను సరళరేఖలాగా సంఘటనల పరంపరగా కాకుండా వర్తులంగా విస్తరించుకుంటూపోవడం, ‘ఫేబుల్’ ధోరణిలో కథ చెప్పడం-- వీటిన్నిటివల్లా విమర్శకులు ఈ నవలని ఎలా చదవాలో తేల్చుకోలేకపో యారు. ఇక్కడ హరుకి మురకామి అనే సుప్రసిద్ధ జపనీయ రచయిత కజువో ఇషిగురో గురించి చెప్పిన ఒక ఉపమానం అతన్ని అర్థం చేసుకోవడానికి పనికివస్తుంది: ఇషిగురో పెద్ద పెయింటింగ్-- అంటే కాథీడ్రల్ గోడల మీదో, సీలింగ్ మీదో ఉండేంత పెద్దవి-- వేస్తున్న చిత్రకారుడు. మెలమెల్లగా అలా ఒంటరిగా చిత్రిస్తూ, కొన్నాళ్ళకి పెయింటింగ్లో ఒక చిన్న భాగం మనల్ని చూడనిస్తాడు. చూసిన భాగాల్ని బట్టి పూర్తి చిత్రం ఇలా ఉండొచ్చని ఊహాగానాలు చేయడమే మన పని. అందుకే ఇషిగురో ప్రతి నవలా దేనికదే ప్రత్యేకంగా ఉంటుంది. అలాగే ఒక అనుశ్యూనత కూడా ఉంటుంది. బహుశా అందుకే అతడు ప్రక్రియాపరంగా ఎన్ని ప్రయోగాలు చేసినా స్థలకాలాలు మార్చి ఒకే ఇతివృత్తంతో మళ్ళీమళ్ళీ రాస్తున్నాడని కొందరు విమర్శకులు భ్రమపడ్డారు.ఇషిగురో రచనలన్నిటిలో విశిష్టమైనది ‘నెవెర్ లెట్ మీ గో’ (2005). కొందరు పిల్లల్ని క్లోనింగ్ ద్వారా అవయవ దానం కోసమే సృష్టించి 90లలో ఇంగ్లాండ్లో ఎక్కడుందో స్పష్టంగా తెలియని బోర్డింగ్ స్కూల్లో చదివిస్తూంటారు. వాళ్ళు చివరికి నాలుగు సార్లు ‘డొనేషన్’చేసి చనిపోవాల్సి వుంటుంది. ఈ విషయం వాళ్ళకి క్రమక్రమంగా తెలుస్తూ వచ్చినా పెద్దగా ఆందోళన పడరు. బోర్డింగ్ స్కూల్ని బాల్యానికి రూపకాలంకారంగా చెపుతూ, ఇషిగురో ఏమన్నాడంటే, అక్కడ పిల్లల్ని పెద్దల ప్రపంచం నుంచి వేరుచేసి, వారికోసం ఎదురుచూసే ప్రపంచం గురించిన సమాచారాన్ని బొట్టుబొట్టుగా దిగమిం గిస్తూ, వాళ్ళ ‘మంచి’ కోసమే వాళ్ళని మభ్యపెట్టే తంతు నడుస్తూ ఉంటుందని. ఈ నవల చదువుతు న్నంతసేపూ పాత్రల జ్ఞాపకాలు మన జ్ఞాపకాలేనేమో అని భ్రమపడతాం. దీనికి కారణం ఇషిగురోనే స్వయంగా చెప్పినట్టు, ‘‘నా నవల సంభవించే కాల్పనికావరణ నాకు బాగా తెలిసుం డాలి. నేను పరిశోధించాల్సింది ఆ ‘ల్యాండ్స్కేప్’నే తప్ప వాస్తవ చారిత్రిక ఘటనలనో, భూఖండాలనో కాదు.’’ ఇషిగురో పాత్రచిత్రణ, సన్నివేశ కల్పన విశ్వసనీయంగా ఉండబట్టే, విషయం ఎంత గంభీరమైందైనా ఈ నవల ‘ఏక బిగిన చదివించేలా’ ఉందని పాఠకుల ప్రశంసలు పొందింది. కొందర్ని బతికిం చటం కోసం ఇంకొందరు చనిపోయినా ఫర్వాలేదనే నిర్ణయానికి వచ్చిన సమాజంలో సంబంధాలు ఎంత జీవరహితంగా తయారవుతాయో మామూలు వాక్యాల్లో, చిన్నచిన్న ప్రతీకలతో ఈ నవలలో చెపుతాడు ఇషిగురో.‘అడుగున ఉన్న అగాధం’ ఇషిగురో పాత్రలు తమ పనుల్ని తమ పరిధిలో, పరిమితజ్ఞానంతో సక్రమంగా చేసుకుంటూ వెళ్లాలనుకుం టాయి. చరిత్ర జోక్యంచేసుకొని అపరాధులుగా నిలబెడితే, యథార్థం నుంచి పలాయనానికి సిద్ధడతాయి. భాష సంకోచాలతో, ఖాళీలతో నిండిపోయి అంతరంగ దౌర్బల్యానికి, బాహ్య కవచాన్నిస్తుంది. కానీ మళ్ళా తిరిగి భాష ద్వారానే, మరుగున ఉంచిన దాన్ని తెలుసుకోవడం ద్వారానే, గుర్తు చేసుకోవడం ద్వారానే విముక్తి సాధ్యమని తెలియవస్తుంది. స్మృతి, విస్మృతి, భ్రమ-- వీటిని ఆధారం చేసుకునే ఇషిగురో తన కాల్పనిక ప్రపంచాన్ని నిర్మిస్తాడు. కజువో ఇషిగురో సాహిత్యంలో రూఢిగా మారిపోయిన కొన్ని రచనా ప్రక్రియలనే తీసుకొని అవి సాంప్రదాయి కంగా నెరవేర్చే ప్రయోజనాల్ని, వాటి సరళిని తలకిం దులు చేస్తాడు. ఉదాహరణకి, బట్లర్లకి అరిస్టోక్రాట్లకి మధ్యన సంబంధాలు ఇంగ్లిష్ నవలల్లో రికరింగ్ థీమ్ (తిరిగి తిరిగి ప్రసక్తికొచ్చే విషయం). ఆ నవలల్లో వాడే భాషలాంటి భాషనే వ్యంగ్యంగా వాడుకుంటూ అతని (బట్లర్) అచంచల విశ్వాసాలు ధ్వంసమవుతుంటే అతని తత్తరబాటు, శోకరుద్ధ కంఠధ్వని మనకు చేరవేస్తాడు రచయిత.కజువో ఇషిగురో మహా ఇతిహాసాల రచయిత కాడు. ఒక జాతికి, సంస్కృతికి ప్రాతినిధ్యం వహించే రచనలు చేయలేదు. బహుశా అతని సర్వోత్తమ కృతి ఇంకా రావలసే వుంది. కానీ ఒకటి మాత్రం స్పష్టం: కజువో ఇషిగురో సమకాలీన రచయితల్లో అగ్రశ్రేణికి చెందిన వాడు. అతనిలా రచనలు చేస్తున్నది అతనొక్కడే. స్వెత్లానా అలెక్సియవిచ్కి, బాబ్ డిలాన్కి బహుమతి ఇచ్చి గొప్ప సాహిత్యం మనకి సుపరిచితమైన రూపాల్లోనే ఉండనవసరం లేదని స్వీడిష్ అకాడెమీ గుర్తుచేసింది. ప్రతి నోబెల్ సాహిత్య పురస్కార ప్రకటన కూడా ఒక వేడుకే: ఇప్పటిదాకా పేరు వినివుండని, ఊహించని రచయితను మనకు కానుక చేస్తుంది కనుక. ఆదిత్య కొర్రపాటి89788 63234

kajukajuvo ishiguro nissandehamgaa asaadhaarana maina rachayita. nobel commity empika kuudaa asaadhaaranamainade. naalugayidellugaa sweedish akadami empikanu chuste, saahityam gurinchina mana nirvachanaalni, saahitya kartavya/vaktavyaala paina mana maamuulu aasamsalanee entokonta asthiram cheyadaaniki nobel commity prayatnistonda ani kuudaa anipistondi. ika maamuulugaa matladukune-- falana rachayita ‘gelustaadani’ kase pandelu, prastuta graheeta kante arhulaina vaarendarunnaaro ekaruvu pettadam, tera venakaala oppandaalu-- veetivalla saahityacharchaki labhinche demee ledu. prati eta puraskara prakatanatho paatu, aa rachayitanu enduku empikachesindii kluptamgaa academy teliyajestundi. ee koddi matallone sweedish academy saahitya prasamsa cheyadam thopaatu, vaetini unnata saahitya viluvalugaa bhaavistunnado suuchana praayamgaa naina cheputundi. aa maatala aadhaaramgaane kajuvo ishiguro vaishishtyaanni anchana veyadaaniki prayatnam cheyavachu. ‘‘goppa bhavavesha sakti kaligina navalallo, manakee prapanchaanikii madhya unnattugaa toche bhramaanvita sambandham aduguna unna agaadhaanni aavishkarinchi nanduku’’ gaanu kajuvo ishiguroki nobel bahumati istunnattu commity prakatinchindi.‘goppa bhavavesha sakti kaligina navalalu’1954loo japaanlo nagasakilo puttina ishiguro, 1960loo tallitandrulato paatu inglandki vachaadu. kajuvo ishiguro tandri oshanographer, british prabhutvam talapettina oka reserch praajectlo panicheyadaaniki akkadaki kutumbamtho vellaadu. eppatikaina swadesaaniki tirigi velataamane intlo anukunevaaranii, cony ingland lone sthirapadipovalsi vachindani ishiguro konni interviewllo cheppaadu. taanu kuudaa migata madhyataragati british pillallage perigaananii, intlo japanees bhasha matladinagani japaneeya samskruti prabhaavam tana meeda swalpamani cheppukunnadu. oju, naruse vanti vaari cinemallo saadhaarana japaneeya jeevita drushyaalu tanani prabhaavitam chesaayani cheppaadu. kent yooniva rsitylo ingleesh saahityam, tattvasastram chaduvukunnadu. university af eest anglialo malkam bradbari, enjela carter lanti suprasidtha rachayitala vadda srujanaatmaka rachanalo sikshana pondaadu. konnaallu geya rachana cheyyadaaniki prayatninchaadu gaani, safalam kaaledu. tana modati navala ‘e pael vyuu af hills’ (1982)thoo granta patrika prakatinche ‘‘uttama yuva british nawala rachayitala’’ jaabitaalo sthaanam sampadim chukunnadu. 1989loo ‘da remains af da dee’ navalaki bukar prise geluchukunnadu. ippati varaku edu navalalu, oka kathaa samputi prakatinchaadu.ishiguro tana modati moodu navalallo (‘e pael vyuu af hills’, ‘aan artist af da floting werald’,  ‘da remains af da dee’) vaastavikavaada shilpaanne paatinchaadani cheppali. veeti ‘bhavavesha sakti’ antatinee paatrala podi maatala madhya teruchukune pagullalo, yathaalaapamgaa allukupoye ‘saarthaka’ vivaraallo nikshiptam chestaadu rachayita. rendava prapancha yuddham taruvaata taanerigina rendu samaajaaluu (briton, japan) lopala perukupoyina paschaattaapaanni, vaifalya bhaavaanni aatmavanchanatoonuu, vismrutiloonuu ela anachipettindii chebutaadu. ee anachipettadamlone ‘da remains af da dee’ navalalo mister steavens ane batlarki british varga vyavastha patla, yajamani patla achanchala vishwaasam, bhaavaalni baahaatamgaa vyaktamcheyyatam patla chinnachuupu- annee andivastaayi. apriyamaina ghnaapakaalni tudichesina, avi oohinchani taavullo ela taarasapadataayo ekkada gontu penchakunda entho shilpa naipunyam thoo chitristaadu ishiguro. maamuulugaa uttamapurusha kathanam rachayitapaina teevramaina parimitulni vidhistundani anukuntam. cony, ishiguro paatrala manahsthitiki sarigga saripoye kathana paddhati uttamapurusha kathaname. cheppalanuko kunda cheppevi, cheppaalanukuni kuudaa cheppalenivi, paipai prasaantataa, lopali visphotanaluu--veetannitikii tana saralamaina-- kondari drushtilo neerasamaina--vachanaanni vaahikagaa chestaadu ishiguro.‘manakee prapanchaanikii madhya unnattugaa toche bhramaanvita sambandham’ishiguropai aneka samskrutula, saahityaala prabhaavam undi. anduke tolinaalla navalalni vyaakhyaaninchadam kosam sameekshakulu vaallaku telisina japaneeya samskruti nunchi polikalu teesukuraavadam ishiguroki nachaledu. taanu atu japanki itu britonki rendu deshalaki chenduta nanee, adhe samayamlo renditiki chendani antarjaatiiya rachayitananee kuudaa cheppuku nnaadu. ‘da anconsold’ (1995) ane tana naalugo navala nunchi roopam lonoo, vishayam lonoo moulikamaina prayogaalu cheyadam modalupettaadu. sarriyalistu paddhatilo rayadam, deshaala sarihaddulu daati europ mottaannii kathaavishayamgaa maarchu kovadam, kathanu saralarekhalaagaa sanghatanala paramparagaa kakunda vartulamgaa vistarinchukuntupovada, ‘fable’ dhoranilo katha cheppadam-- veetinnitivalla vimarsakulu ee navalani ela chadavaalo telchukolekapo yaaru. ikkada haruki murakami ane suprasiddha japaneeya rachayita kajuvo ishiguro gurinchi cheppina oka upamaanam atanni artham chesukovadaniki panikivastundi: ishiguro pedda painting-- ante kathidral godala meedho, sealing meedho undenta peddavi-- vestunna chitrakaarudu. melamellagaa alaa ontarigaa chitristuu, konnaallaki paintinglo oka chinna bhagam manalni chudanistaadu. chusina bhaagaalni batti puurti chitram ilaa undochani oohaagaanaalu cheyadame mana pani. anduke ishiguro prati nawala denikade pratyekamgaa untundi. alaage oka anusyuunata kuudaa untundi. bahusa anduke atadu prakriyaaparamgaa enni prayogaalu chesina sthalakaalaalu marchi oke itivruttamtoe malleemalli raastunnaadani kondaru vimarsakulu bhramapaddaaru.ishiguro rachanalannitilo vishishtamainadi ‘never lett mee goo’ (2005). kondaru pillalni cloning dwara avayava daanam kosame srushtinchi 90lalo inglandlo ekkadundo spashtamgaa teliyani bording schoollo chadivistuuntaaru. vaallu chivariki naalugu saarlu ‘donation’chesi chanipovalsi vuntundi. ee vishayam vaallaki kramakramangaa telustuu vachina peddagaa aandolana padaru. bording schoolni balyaniki roopakaalankaaramgaa cheputuu, ishiguro emannadante, akkada pillalni peddala prapancham nunchi veruchesi, vaarikosam eduruchuse prapancham gurinchina samaachaaraanni bottubottugaa digamim gistuu, vaalla ‘manchi’ kosame vaallani mabhyapette tantu nadustuu untundani. ee navala chaduvutu nnantasepuu paatrala ghnaapakaalu mana ghnaapakaalenemo ani bhramapadatam. deeniki kaaranam ishigurone swayamgaa cheppinattu, ‘‘naa navala sambhavinche kaalpanikaavarana naaku baga telisum daali. nenu parisodhinchaalsindi aa ‘landscape’nee tappa vaastava chaaritrika ghatanalano, bhookhandaalano kaadu.’’ ishiguro paatrachitrana, sannivesa kalpana vishwasaneeyamgaa undabatte, vishayam entha gambheeramaindainaa ee navala ‘eka bigina chadivinchela’ undani paatakula prasamsalu pondindi. kondarni batikim chatam kosam inkondaru chanipoyina farvaledane nirnayaaniki vachina samaajamlo sambandhaalu entha jeevarahitamgaa tayaaravutaayo maamuulu vaakyaallo, chinnachinna prateekalatho ee navalalo cheputaadu ishiguro.‘aduguna unna agaadham’ ishiguro paatralu tama panulni tama paridhilo, parimitagnaanamto sakramamgaa chesukuntu vellaalanukum taayi. charitra jokyanchesukoni aparaadhulugaa nilabedithe, yathaartham nunchi palaayanaaniki siddadataayi. bhasha sankochaalato, khaaliilatoe nindipoyi antaranga dourbalyaaniki, bahya kavachaannistundi. cony mallaa tirigi bhasha dwarane, maruguna unchina daanni telusukovadam dwarane, gurtu chesukovadam dwarane vimukti saadhyamani teliyavastundi. smruti, vismruti, bhrama-- veetini aadhaaram chesukune ishiguro tana kaalpanika prapanchaanni nirmistaadu. kajuvo ishiguro saahityamlo roodhigaa maaripoyina konni rachana prakriyalane teesukoni avi saampradaayi kangaa neraverche prayojanaalni, vaati saralini talakim dulu chestaadu. udaaharanaki, batlarlaki aristokratlaki madhyana sambandhaalu inglish navalallo recuring theem (tirigi tirigi prasaktikoche vishayam). aa navalallo vade bhashalanti bhashane vyangyamgaa vaadukuntuu athani (batler) achanchala vishwaasaalu dhwamsamavutunte athani tattarabaatu, sokaruddha kantadhvani manaku cheravestadu rachayita.kajuvo ishiguro mahaa itihaasaala rachayita kaadu. oka jaatiki, samskrutiki praatinidhyam vahinche rachanalu cheyaledu. bahusa athani sarvottama kruti inka ravalase vundi. cony okati maatram spashtam: kajuvo ishiguro samakaaleena rachayitallo agrashreniki chendina vaadu. atanila rachanalu chestunnadi atanokkade. swethlana aleksiyavichki, bab dilanki bahumati ichi goppa saahityam manaki suparichitamaina roopaallone undanavasaram ledani sweedish academy gurtuchesindi. prati nobel saahitya puraskara prakatana kuudaa oka veduke: ippatidaka paeru vinivundani, oohinchani rachayitanu manaku kaanuka chestundi kanuka. aaditya korrapati89788 63234